钦定古今图书集成/明伦汇编/氏族典/第155卷 > 《廖用贤尚友录》 > 樊维甫
## 钦定古今图书集成/明伦汇编/氏族典/第155卷 > 《廖用贤尚友录》 > 樊维甫

按《黄冈县志》：“维甫字山图，侍御史玉衡之仲子也。生
而聪敏绝类，状貌魁奇，望者皆指为神仙中人。学贯
经史，入南雍肄业，屡中副车。年四十不第，著有制艺
曰《弄雏篇》，刻行世。年五旬，玉衡死，遂弃举子业，联于
室曰：‘五十而慕终身之忧’。所著有《西霞集》《三易衍符》
诸书，及形家书曰《天机秘钤》，海内传而奉之。性爱山”
林，往来名岳间。崇祯末，益藩好书史，求名儒；遣中使
执贽来聘，赴之。益藩一见，倒屣下拜。其所与语，莫非
“明大义、谨侯度”等语。益藩神竦，因力辞归。辛巳、壬午
间，年六十有五。蚤知城不可保，遂挈妻子深入湖山，
藏名匿影，不与人事，以天年终。